

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |
| --- | --- |
| 2025. gada 26. jūnijā | Nr.22/2025(protokols Nr.11; 27.)Precizēti 31.07.2025.(protokols Nr.4; 16.) |
|  |

**Par ēdināšanas pabalstu**

*Izdoti saskaņā ar*

 *Izglītības likuma 17. panta trešās daļas 11. punktu*

1. **Vispārīgie jautājumi**
2. Saistošie noteikumi (turpmāk – noteikumi) nosaka kārtību, kādā Ogres novada administratīvajā teritorijā (turpmāk – novads) deklarētajam izglītības iestāžu izglītojamajam, kurš apgūst pirmsskolas, pamata, vidējo vai profesionālo izglītības programmu (turpmāk – izglītojamais), piešķir Ogres novada pašvaldības (turpmāk – pašvaldība) pabalstu izglītības iestāžu nodrošinātā ēdināšanas pakalpojuma apmaksai (turpmāk – pabalsts), pabalsta apmēru, pieprasīšanas un piešķiršanas kārtību.
3. Lai saņemtu pabalstu, uz izglītojamo, kas ir ārpusģimenes aprūpē, pamatojoties uz Ogres novada bāriņtiesas (turpmāk – bāriņtiesa) lēmumu, nav attiecināma prasība par dzīvesvietas deklarēšanu novadā.
4. Pabalstu piešķir, ja ēdināšanas pakalpojumu pilnībā neapmaksā valsts, pašvaldība vai cita novada pašvaldība citos tiesību aktos noteiktajā kārtībā.
5. Izglītojamajam pabalstu nepiešķir, ja izglītības programma tiek apgūta ārpus izglītības iestādes un mācību saturs tiek apgūts neklātienē, tālmācībā, pašizglītībā vai ģimenē.
6. **Pabalsta apmērs**
7. Pabalstu 100 procentu apmērā no pašvaldības noteiktās ēdināšanas maksas ir tiesības saņemt pirmsskolas izglītības iestādes izglītojamajam, uz kuru attiecināms vismaz viens no šādiem kritērijiem:
	1. izglītojamajam noteikta invaliditāte;
	2. izglītojamā mājsaimniecībai noteikts trūcīgas vai maznodrošinātas mājsaimniecības statuss;
	3. izglītojamais ir ārpusģimenes aprūpē, pamatojoties uz bāriņtiesas lēmumu.
8. Pabalstu 50 procentu apmērā no pašvaldības noteiktās ēdināšanas maksas ir tiesības saņemt pirmsskolas izglītības iestādes izglītojamajam, kura mājsaimniecība atbilst daudzbērnu ģimenes statusam Bērnu tiesību aizsardzības likuma izpratnē.
9. Pabalstu 100 procentu apmērā no pašvaldības noteiktās ēdināšanas maksas ir tiesības saņemt izglītojamajam, kurš apgūst pamatizglītības vai vidējās izglītības programmu, un uz kuru attiecināms vismaz viens no šādiem kritērijiem:
	1. izglītojamajam ir noteikta invaliditāte;
	2. izglītojamā mājsaimniecībai noteikts trūcīgas vai maznodrošinātas mājsaimniecības statuss;
	3. izglītojamā mājsaimniecība atbilst daudzbērnu ģimenes statusam Bērnu tiesību aizsardzības likuma izpratnē;
	4. izglītojamais ir ārpusģimenes aprūpē, pamatojoties uz bāriņtiesas lēmumu;
	5. izglītojamais apgūst pirmsskolas, pamata vai vidējās izglītības programmu izglītības iestādē, tās struktūrvienībā vai filiālē, kurā kārtējā gada 31. maijā ir mazāk nekā 150 izglītojamie un, kura atrodas novada pagastā, kura deklarēto iedzīvotāju blīvums saskaņā ar Centrālās statistikas pārvaldes datiem ir mazāks nekā 10 iedzīvotāji uz kvadrātkilometru.
10. Izglītojamais, kurš ir ārpusģimenes aprūpē, pamatojoties uz bāriņtiesas lēmumu, un apgūst profesionālo izglītību, piešķir pabalstu 60,00 *euro* mēnesī mācību gadā laikā.
11. Izglītojamais, kurš atbilst kādam no noteikumu 5.1., 5.2. apakšpunktos, 6. punktā vai 7.1., 7.2., 7.3. apakšpunktos noteiktajiem kritērijiem, bet pirmsskolas, pamata vai vidējās izglītības programmu apgūst izglītības iestādē ārpus novada, piešķir pabalstu 60,00 *euro* mēnesī mācību gadā.
12. **Pabalsta pieprasīšanas kārtība**
13. Izglītojamā likumiskais pārstāvis iesniedz iesniegumu par ēdināšanas pabalsta piešķiršanu tuvākajā Ogres novada Sociālā dienesta klientu apkalpošanas vietā (turpmāk – dienests) vai elektroniski, atbilstoši elektronisko dokumentu aprites kārtībai. Iesnieguma veidlapa par ēdināšanas pabalsta piešķiršanu pieejama pašvaldības oficiālajā tīmekļvietnē www.ogresnovads.lv.
14. Ja izglītojamais atbilst 7.5. apakšpunktā noteiktajam kritērijam, izglītojamā likumiskajam pārstāvim nav jāiesniedz iesniegums par ēdināšanas pabalsta piešķiršanu.
15. Beidzoties termiņam, uz kādu izglītojamajam piešķirts pabalsts, izglītojamā likumiskajam pārstāvim noteikumos noteiktajā kārtībā ir tiesības atkārtoti pieprasīt ēdināšanas pabalstu.
16. **Pabalsta piešķiršanas kārtība**
17. Dienests desmit darba dienu laikā pēc iesnieguma un visu lēmuma pieņemšanai nepieciešamo dokumentu saņemšanas no izglītojamā likumiskā pārstāvja:
	1. pārbauda iesniegto dokumentu atbilstību šajos noteikumos noteiktajām prasībām;
	2. nepieciešamības gadījumā iegūst pašvaldības un valsts datu reģistros pieejamo informāciju lēmuma pieņemšanai;
	3. pieņem lēmumu par pabalsta piešķiršanu, ja izglītojamais atbilst noteikumos noteiktajiem nosacījumiem pabalsta saņemšanai, vai atteikumu piešķirt pabalstu, ja izglītojamais neatbilst noteikumos noteiktajiem nosacījumiem pabalsta saņemšanai.
18. Ja dienests konstatē, ka iesniegtie dokumenti neatbilst šajos noteikumos noteiktajām prasībām vai lēmuma pieņemšanai nepieciešama papildus informācija, vai dokumenti un lēmuma pieņemšanai nepieciešamā informācija dienestam nav pieejama pašvaldības un valsts datu reģistros, dienests par to nekavējoties informē iesniedzēju.
19. Iesnieguma iesniedzējs piecu darba dienu laikā pēc šo noteikumu 14. punktā minētās informācijas saņemšanas iesniedz dienestam nepieciešamo informāciju/dokumentus lēmuma pieņemšanai.
20. Pabalstu piešķir no lēmuma pieņemšanas dienas:
	1. noteikumu 5., 6. vai 9. punktā noteiktajā gadījumā pirmsskolas izglītības iestādes izglītojamajam līdz kārtējā gada 31. augustam;
	2. noteikumu 7., 8.vai 9. punktā noteiktajā gadījumā pamatizglītības, vidējās vai profesionālās izglītības izglītojamajam līdz kārtējā mācību gada beigām.
21. Izglītojamā likumiskajam pārstāvim ir pienākums nekavējoties informēt dienestu, ja mainās faktiskie vai tiesiskie apstākļi, pamatojoties uz kuriem piešķirts pabalsts.
22. Ja izglītības iestāde atbilst noteikumu 7.5. apakšpunktam, lēmumu par pabalsta piešķiršanu pieņem pašvaldība.
23. Dienests pieņem lēmumu par pabalsta izmaksas pārtraukšanu, ja:
	1. faktisko un tiesisko apstākļu izmaiņu rezultātā izglītojamā mājsaimniecība neatbilst noteikumos noteiktajiem pabalsta saņemšanas nosacījumiem;
	2. izglītojamais pārtrauc mācības attiecīgajā izglītības iestādē.
24. Pabalstam piešķirtie līdzekļi tiek pārskaitīti:
	1. ēdināšanas pakalpojuma sniedzējam, kas nodrošina ēdināšanu attiecīgajā izglītības iestādē, pamatojoties uz tā sagatavotu rēķinu;
	2. pašvaldības pilsētu, pagastu pārvaldēm un pilsētas un pagastu apvienībām, ja izglītības iestāde ēdināšanu nodrošina, nepiesaistot ēdināšanas pakalpojuma sniedzēju, pamatojoties uz pilsētas un pagasta pārvaldes sagatavotu atskaiti;
	3. reizi mēnesī izglītojamā pārstāvim uz viņa iesniegumā norādīto kredītiestādes kontu, ja izglītojamais mācās izglītības iestādē ārpus novada vai kādā no profesionālās izglītības programmām.
25. Noteikumu 20.1. un 19.2. apakšpunktā minētajam rēķinam vai atskaitei pievieno izglītības iestādes pabalstu saņēmēju sarakstu, kurā norādīts pabalsta saņēmēja saņemto ēdienreižu skaits pārskata periodā.
26. Dienesta amatpersonas lēmumu par pabalsta piešķiršanu, atteikumu piešķirt pabalstu vai pabalsta izmaksas pārtraukšanu var apstrīdēt dienesta vadītājam, bet dienesta vadītāja lēmumu var pārsūdzēt tiesā [Administratīvā procesa likumā](http://likumi.lv/ta/id/55567-administrativa-procesa-likums) noteiktajā kārtībā.
27. **Noslēguma jautājums**
28. Atzīt par spēku zaudējušiem Ogres novada pašvaldības 2023. gada 25. maija saistošos noteikumus Nr. 11/2023 “Par ēdināšanas pabalstu” (apstiprināti ar Ogres novada pašvaldības domes 2023. gada 25. maija lēmumu (protokols Nr. 7; 21.).

Domes priekšsēdētāja vietnieks A. Krauja